# Varautuminen koronavirusepidemiaan KPY Novapolis Oy:n tiloissa

Päivitetty tiedote asiakkaille 29.1.2021

Lähtökohtaisesti KPY Novapoliksessa sovellettavat varautumistoimenpiteet ovat riippuvaisia viranomaisten määrittelemästä koronatilanteesta Pohjois-Savossa: perustaso, kiihtymisvaihe, leviämisvaihe.

Pohjois-Savossa koronatilanne on nyt kiihtymisvaiheessa.

KPY Novapoliksen koronaryhmä tiedottaa erikseen, jos varautumiseen liittyvät toimenpiteet toimitiloissamme muuttuvat.

**Kiihtymisvaiheen mukaiset lisätoimenpiteet (täydentää aiempaa ohjeistusta)**:

* **Kasvomaskin käyttöä suositellaan kaikille liikuttaessa Novapoliksen yleisissä tiloissa.**
* **Aulapalveluissa asioidessa kasvomaskin käytölle annetaan vahva suositus.**
* **Suosimme kanssakäymisessämme etäyhteyksiä. KPY Novapoliksen toimistolla ei oteta vastaan vieraita kuin pakottavissa tilanteissa.**

**Leviämisvaiheessa käyttöön otettavat lisätoimenpiteet**:

* Kasvomaskin käytölle annetaan vahva suositus liikuttaessa Novapoliksen yleisissä tiloissa.
* Aulojemme fyysinen palvelu minimoidaan vain pakolliseen ja kaikki mahdollinen aulapalvelu hoidetaan etänä. Pakottavissa asioissa palvelee Microkadun M-osan aula, Viestikatu 7:n aula ja Lentokapteenin aula. Asioidessa käytetään vahvan suosituksen mukaisesti kasvomaskia.
* Tapaamme asiakkaita ja kumppaneita etäyhteyksillä. KPY Novapoliksen toimistolla ei oteta vastaan vieraita.

**Kehotamme kaikkia asiakkaitamme perehtymään varautumista koskevaan informaatioon, jotta onnistumme yhteistyössä ehkäisemään viruksen leviämistä toimitiloissamme ja varmistamaan turvallisen työskentely-ympäristön kaikille.**

Kiitos kaikille yhteistyöstänne asiassa.

# Kiihtymisvaiheen mukainen varautuminen

## Yleiset toimintaohjeet – koronaviruksen leviämisen hidastaminen

**Vältä tarpeetonta liikkumista yleisissä tiloissa, joissa on paljon ihmisiä ja riski joutua lähikontaktiin. Pidä vähintään 2 metrin etäisyys kanssaihmisiin.** Ylimääräisten kontaktien välttämiseksi **hississä saa olla korkeintaan neljä ihmistä kerrallaan**.

**Kasvomaskin käyttöä suositellaan kaikille liikuttaessa Novapoliksen yleisissä tiloissa.**

Omaa ja läheistensä tartuntariskiä voi myös alentaa huolehtimalla käsi- ja yskimishygieniasta (lähde THL):

* Pese kädet vedellä ja saippualla usein ja huolellisesti, ainakin 20 sekunnin ajan.
* Käytä alkoholipohjaista käsihuuhdetta, jos et voi pestä käsiäsi.
* Älä koskettele silmiä, nenää tai suuta, ellet ole juuri pessyt käsiäsi.
* Yski ja aivasta kertakäyttöiseen nenäliinaan ja laita nenäliina heti roskiin. Jos sinulla ei ole nenäliinaa, yksi tai aivasta hihaan, älä käsiisi.

KPY Novapoliksen toimitiloissa suositaan yleistä **kättelykieltoa** tilanteen jatkumisen ajan.

**Kokoontumisrajoituksen osalta noudatamme viranomaisten kulloinkin voimassa olevia linjauksia.**

## Flunssaoireisten asiointi toimitiloissamme ja matkustusohjeiden noudattaminen

**Kehotamme painokkaasti välttämään KPY Novapoliksessa asiointia flunssaoireisena**. Toivomme, että työnantajat ohjeistavat tästä henkilökuntaansa, asiakkaitaan ja kumppaneitaan.

Kehotamme myös, että kaikilla toimitilojemme työpaikoilla noudatetaan viranomaisten antamia matkustusohjeita ja matkalta palattaessa karanteenisuosituksia.

## Siivous

**Yleisissä tiloissamme jatketaan tehostettua siivousta.** Se kohdistuu hissipainikkeisiin, ovenkahvoihin, palvelutiskeihin ja kokoustilojen pöytäpintoihin kaikissa yleisissä tiloissamme. Myös saniteettitiloja siivotaan tehostetusti erityisesti aulatilojen yhteydessä.

Kehotamme asiakkaita kiinnittämään huomioita siisteyteen ja siivouksen edellytyksiin**. Jotta siivous voidaan toteuttaa perusteellisesti, poistattehan kaikki ylimääräiset tavarat siivottavilta pinnoilta** (esimerkiksi työpöydät, keittiöt ja virkistystilat).

**Asiakkaamme voivat tilata kauttamme lisäsiivousta omiin tiloihinsa. Lisäsiivousta on saatavilla myös työskentelyvälineiden, kuten hiirien ja näppäimistöjen, puhdistukseen**. Asiakaskohtaisesta lisäsiivouksesta laskutetaan normaalin käytännön mukaisesti.

Työterveyslaitos ohjeistaa tekemään **erityispuhdistuksen COVID-19-tartunnan saaneen henkilön oleskelutiloihin**. Jos tällainen tilanne kohdistuu KPY Novapolis Oy:n siivousvastuulla oleviin tiloihin, pyydämme olemaan yhteydessä palvelupäällikkö Taina Pihlmaniin, jotta erityispuhdistus voidaan toteuttaa ensi tilassa.

## Aulapalvelut

**Suosittelemme painokkaasti, että kaikki aulapalveluissa asioivat käyttävät kasvomaskia.** Maskeja on myynnissä aulapalvelupisteissämme pieninä määrinä.

**Aulapalvelumme palvelevat ensisijaisesti sähköpostitse ja puhelimitse**. Lähtevät postit tulee jättää suoraan aulan postilokeroon ja saapuneet postit noutaa omasta postilokerosta, jos sellainen on käytettävissä.

**Sovitut postin nouto- ja vientipalvelut toteutetaan vain kerran päivässä** siten, että saapuvat postit tuodaan iltapäivällä samalla, kun lähtevä posti noudetaan. Tarvittaessa saapuva posti on saatavilla jo aamupäivällä yrityksen postilokerosta.

Aulapalvelun sähköposti: [asiakaspalvelu@novapolis.fi](mailto:asiakaspalvelu@novapolis.fi)

Aulapalvelun puhelin: Microkatu, rakennukset A-L: 046 870 4008

Microkatu, rakennukset M-T: 046 870 4010

Viestikatu 1-3: 040 176 3340

Viestikatu 3: 046 870 4011

Viestikatu 7: 040 718 9415

Lentokapteeni: [aulapalvelu@lentokapteeni.fi](mailto:aulapalvelu@lentokapteeni.fi) / 044 752 0844

## Asiointi KPY Novapoliksen toimistolla

Suosimme kanssakäymisessämme etäyhteyksiä. KPY Novapoliksen toimistolla ei oteta vastaan vieraita kuin pakottavissa tilanteissa ja silloin käytetään kasvomaskia.

## Ravintolapalvelut

Kehotamme seuraamaan tarkasti toimitiloissamme toimivien ravintoloiden ohjeistusta koronatilanteeseen liittyen. Tarkemmat tiedot saa suoraan ravintoloista sekä niiden kotisivuilta ja viestintäkanavista.

Asiakkaidemme ja henkilökuntamme turvallisuus ja terveys ovat meille erittäin tärkeitä asioita. Siksi Novapoliksen koronaryhmä seuraa tilannetta ja viranomaisten ohjeita tiiviisti. Toimenpiteemme perustuvat viranomaisten julkiseen ohjeistukseen (mm. THL).

***Huomioittehan, että KPY Novapolis Oy:n toimitiloissa toimivat työnantajat vastaavat itse omasta varautumisestaan sekä ohjeistuksestaan työntekijöilleen, asiakkailleen ja kumppaneilleen.***

Lisätietoa:

Varautuminen koronavirukseen KPY Novapolis Oy:n tiloissa: CBO Silja Huhtiniemi ([silja.huhtiniemi@novapolis.fi](mailto:silja.huhtiniemi@novapolis.fi) / p. 0504120559)

Siivous KPY Novapolis Oy:n tiloissa: palvelupäällikkö Taina Pihlman ([taina.pihlman@novapolis.fi](mailto:taina.pihlman@novapolis.fi) / p. 0408654506)

Terveyden ja hyvinvoinnin laitos: [www.thl.fi](http://www.thl.fi)

Alueellinen koronavirustilanne ja suositukset: <https://www.psshp.fi/potilaat-ja-vierailijat/tietoa-koronaviruksesta>

Työterveyslaitoksen ohjeet: <https://hyvatyo.ttl.fi/koronavirus/ohje-yrityksille>